**ΣΧΕΔΙΑΓΡΑΜΜΑ: Ο ΠΟΛΙΤΙΣΜΟΣ ΣΤΗΝ ΚΛΑΣΙΚΗ ΕΠΟΧΗ**

**Τα πολιτισμικά επιτεύγματα** (πνευματικά και καλλιτεχνικά επιτεύγματα) αλλά και **η καθημερινή των Ελλήνων** στις πόλεις – κράτη και της μητροπολιτικής Ελλάδας αλλά και των αποικιών προσδιορίζουν το μέτρο της πολιτισμικής ανάπτυξης των κλασικών χρόνων.

* σχόλη και ενασχόληση των ελεύθερων πολιτών με τα κοινά (πρότυπο του ενεργού πολίτη) - περιφρονητική αντιμετώπιση της χειρωνακτικής εργασίας ( έργο των δούλων - δουλειά < δουλεία )
* τρόπος ψυχαγωγίας σε ιδιωτικά συμπόσια (συνδύαζαν τη φιλοσοφική συζήτηση με τη διασκέδαση και ψυχαγωγία), δημόσιες γιορτές και πανηγυρικές εκδηλώσεις, θεατρικές παραστάσεις.
* ο κοινωνικός χαρακτήρας των τελετών που πλαισίωναν τη γέννηση, το γάμο και το θάνατο ήταν όλα στοιχεία που φανερώνουν το πολιτιστικό επίπεδο της εποχής.

**Η Αθήνα ως κέντρο της πολιτισμικής και πνευματικής ανάπτυξης («πρυτανεῖον σοφίας»)**

* Η Αθήνα κατείχε τα πρωτεία της πολιτιστικής ανάπτυξης.
* Η ευημερία και η ποιότητα της ζωής γίνονταν πόλος έλξης για τους πνευματικούς ανθρώπους και τους καλλιτέχνες άλλων πόλεων.
* Ο 5ος αι. π.Χ., ιδιαίτερα για την Αθήνα, έχει ταυτιστεί με τη δράση του Περικλή («χρυσός αιώνας του Περικλή») **την οικοδόμηση σπουδαίων έργων στην Ακρόπολη,** **την τέλεση λαμπρών πανηγύρεων και πνευματικών εκδηλώσεων,** όπως ήταν **η γιορτή των Παναθηναίων, των Ελευσίνιων Μυστηρίων** και **των θεατρικών παραστάσεων στις Διονυσιακές γιορτές.**

Η έννοια του κλασικού συνδέεται με την απαράμιλλα αξία των πνευματικών και πολιτισμικών επιτευγμάτων της εποχής του 5ου και 4ου αιώνα π.Χ. , ώστε να αποτελούν διαχρονικά πρότυπα και πηγή έμπνευσης και γνώσης για πολλούς αιώνες, ακόμη μέχρι και σήμερα.

* τον 5ο και 4ο αι. π.Χ. η ανάπτυξη των γραμμάτων και των τεχνών δημιούργησε έργα απαράμιλλα σε πνευματική και καλλιτεχνική λαμπρότητα, πρότυπα για τους δημιουργούς των μεταγενέστερων εποχών.

**Φιλοσοφία: (κίνημα σοφιστών- Σωκράτης-Πλάτων (με σχολή την Ακαδημία)-Αριστοτέλης ( σχολή Λύκειο –αργότερα ο μαθητής του Ο Θεόφραστος ίδρυσε τον Περίπατο)**

* Η **φιλοσοφική σκέψη** από τα μέσα του 5ου αι. π.Χ. τοποθέτησε στο κέντρο του ενδιαφέροντος τον άνθρωπο και προσπάθησε να ερμηνεύσει τα φαινόμενα με βάση τη λογική (ορθολογισμός).
* Στην αρχή οι σοφιστές και ο Σωκράτης και τον 4ο αι. π.Χ. ο Πλάτων και ο Αριστοτέλης επιζητούσαν με τις φιλοσοφικές θεωρήσεις τους πρακτικές εφαρμογές που θα βελτίωναν τον άνθρωπο και τη ζωή του.

**Ιστοριογραφία (Ηρόδοτος= πατέρας της Ιστοριογραφίας, Θουκυδίδης= έθεσε τα επιστημονικά θεμέλια της ιστορικής επιστήμης, Ξενοφώντας)**

Η **ιστοριογραφία** εκπροσωπήθηκε από τον Ηρόδοτο αλλά κυρίως από το Θουκυδίδη, ο οποίος με το έργο του έθεσε τα θεμέλια της επιστημονικής ιστορικής συγγραφής. Προς αυτή την κατεύθυνση κινήθηκε τον 4ο αι. π.Χ. ο ιστορικός Ξενοφών.

**Ποίηση**

**Δραματική ποίηση: 1) τραγωδία (Αισχύλος, Σοφοκλής, Ευριπίδης), 2) Κωμωδία (Αριστοφάνης:πολιτική κωμωδία, Μένανδρος: νέα κωμωδία), 3) σατυρικό δράμα**

* Η ***ποιητική τέχνη*** κυρίως με το έργο **των τριών τραγικών (Αισχύλου, Σοφοκλή, Ευριπίδη)** εξελίχθηκε σε θεατρικό λόγο υψηλών διανοημάτων («μίμησις πράξεως σπουδαίας και τελείας»), ενώ **με τις κωμωδίες του Αριστοφάνη σε κριτική της καθημερινής πολιτικής ζωής.**
* Η τραγωδία και η κωμωδία είναι πνευματικές προσφορές ικανές να δικαιολογήσουν τις οφειλές της σύγχρονης πολιτισμένης ανθρωπότητας στο λίκνο της δημιουργίας τους, την Αθήνα της κλασικής εποχής.

**Ρητορεία –ρητορική τέχνη**

Το δημοκρατικό πολίτευμα και η οργάνωση της δικαιοσύνης προς το συμφέρον του πολίτη, τον 4ο αι. π.Χ., συνέβαλαν ιδιαίτερα στην καλλιέργεια του **ρητορικού λογου** κυρίως με τους μεγάλους ρήτορες **Λυσία, Ισοκράτη και Δημοσθένη.**

**Θετικές επιστήμες**

* Ο ορθολογισμός της φιλοσοφικής σκέψης συνετέλεσε στην ανάπτυξη της επιστήμης.
* Την εποχή αυτή συστηματοποιήθηκαν οι γνώσεις για τη φύση και τον άνθρωπο.
* Οι περισσότεροι φιλόσοφοι, από την αρχαϊκή εποχή έως και τον 4ο αι.π.Χ., ήταν και ειδικοί ερευνητές που ασχολήθηκαν με τα μαθηματικά, την αστρονομία, τη φυσική, τη βοτανική και άλλες επιστήμες.
* Στην **αστρονομία** και τα **μαθηματικά** διακρίθηκε **ο Αθηναίος Μέτων,** στη **χωροταξική οργάνωση των πόλεων** με προδιαγραμμένο σχέδιο **ο Ιππόδαμος από τη Μίλητο.**
* **Ιατρική –Ιπποκράτης από την Κω**: Η πρόοδος που έφερε ο Ιπποκράτης στην ιατρική οφείλεται στη θεωρία του ότι όλες οι ασθένειες, ακόμα και η «ιερά νόσος», δηλαδή η επιληψία, έχουν φυσικά αίτια. Έτσι, αφετηρία πλέον των ιατρικών ερευνών γίνεται η μελέτη του ανθρώπινου σώματος.

[**https://photodentro.edu.gr/v/item/ds/8521/8955**](https://photodentro.edu.gr/v/item/ds/8521/8955)